Պոլ Լանժևեն

Պոլ Լանժևեն (, ), ֆրանսիացի ֆիզիկոս և հասարակական գործիչ, Փարիզի ԳԱ անդամ (1934), ԽՍՀՄ ԳԱ պատվավոր անդամ (1929), Լոնդոնի թագավորական ընկերության անդամ։ Ավարտել է ֆիզիկայի և քիմիայի դպրոցը (1891), այնուհետև՝ Փարիզի Նորմալ դպրոցը (1897)։ Աշխատել է Փարիզի համալսարանում և Քոլեջ դպրոցի Ֆրանսիայում (1909 թվականից պրոֆեսոր)։ Դառնալով ֆիզիկայի և քիմիայի դպրոցի տնօրենը (1925)՝ վերակառուցել է այն բարձրագույն ուսումնական հաստատության (1926)։ Մասնակցել է Ամստերդամի հակաֆաշիստական կոմիտեի [1932), Ֆրանսիայում ժողովրդական ճակատի կազմակերպմանը(1935), 20 տարի աշխատել է մարդու իրավունքների լիգայում։ 1944 թվականին ընդունվել է Ֆրանսիայի կոմկուսի շարքերը։ 1946 թվականին ընտրվել է «Ֆրանսիայի ԽՍՀՄ» ընկերության նախագահ։

Աշխատանքները 
Աշխատանքները վերաբերում են գազերի իոնացմանը, պարամագնիսականության ու դիամագնիսականության տեսությանը և ձայնագիտությանը։ Հայտնագործել է (1902) ծանր իոնների գոյությունը, պարգել, որ մթնոլորտում հանդիպում են երկու տեսակ իոններ՝ սովորական և ծանր ու տվել այդ երևույթի բացատրությունը։ Մշակել է պարա- և դիամագնիսականության էլեկտրոնային տեսությունը, ինչպես նաև առաջարկել մագնիսականության հիմնական օրենքների տեսությունը։ Լանժևենի զարգացրած վիճկագրական մեթոդը լայն կիրառություն է գտել։ Նա մշակել է պիեզոքվարցի օգնությամբ գերկարճ առանձգական ալիքների ստացման մեթոդները, որոնք կիրառվել են ստորջրյա ազդանշանման, ուլտրաձայնային էխոլոտի համար։

Լանժևենի անունով է կոչվել 5290 աստերոիդը։

Ծանոթագրություններ 

Ֆրանսիացի ֆիզիկոսներ
Քեմբրիջի համալսարանի շրջանավարտներ
ԽՍՀՄ ԳԱ թղթակից անդամներ
Լոնդոնի թագավորական միության արտասահմանյան անդամներ
Ֆրանսիայի գիտությունների ակադեմիայի անդամներ
Փարիզի համալսարանի շրջանավարտներ
Ֆրանսիացի հասարակական գործիչներ
Փարիզի ԳԱ անդամներ
Ֆրանսիացի քիմիկոսներ
Ֆրանսիացի մանկավարժներ
Ֆրանսիացի գրողներ
Ֆրանսիացի փիլիսոփաներ
Լոնդոնի թագավորական ընկերության անդամներ
Ռուսաստանի գիտությունների ակադեմիայի արտասահմանյան անդամներ
ԽՍՀՄ ԳԱ արտասահմանյան անդամներ
Ֆիզիկայի Նոբելյան մրցանակի դափնեկիրներ